རྒྱ་ནག་གི་བརྒྱུད་ལམ་གཅིག་གི་ལས་གཞིའི་སྐོར་ལ་ཨ་རི་དང་རྒྱ་གར་སོགས་རྒྱལ་ཁབ་མང་པོས་རྒྱ་ནག་གིས་རྒྱལ་ཁབ་གཞན་གྱི་ས་ཆའི་བདག་དབང་ལ་རྡོག་རོལ་གཏོང་བཞིན་ཡོད་པའི་སྐྱོན་བརྗོད་བྱེད་བཞིན་ཡོད་པ་དང་།རྒྱ་གར་རྒྱུད་གཅིག་ལམ་གཅིག་གི་དབུ་འབྱེད་ཚོགས་འདུར་མཉམ་ཞུགས་གནང་མེད་པ་མ་ཟད།འདི་ལོའི་ཕྱི་ཟླ་༦ཚེས་༡༠ཉིན་རྒྱ་ནག་ཧྲང་ཧེ་མཉམ་འབྲེལ་ཚོགས་པའི་ཚོགས་འདུའི་ཐོག་ཨུ་རུ་སུ་དང་པཱ་ཀི་སི་ཐན།ཁ་ཛག་སི་ཐན་དང་ཀེ་ཇའེ་སི་ཐན།ཨུ་ཛུ་བྷེ་ཁི་སི་ཐན་དང་ཊ་ཇའེ་ཀེ་སི་ཐན་བཅས་རྒྱལ་ཁབ་༦གིས་ལས་གཞི་དེར་རྒྱབ་སྐྱོབ་བརྟན་པོ་ཡོད་པ་བསྐྱར་བསྒྲགས་བྱས་ཡོད་ན་ཡང་།སྐབས་དེར་སྲིད་བློན་མུ་དྷི་མཆོག་གིས་མཉམ་འབྲེལ་ལས་གཞི་གང་ཡིན་རུང་རྒྱལ་ཁབ་ཕན་ཚུན་གྱི་བདག་དབང་དང་གཅིག་གྱུར་གྱི་གོང་བུ་ལ་གཏོར་སྐྱོན་བཟོས་ན་མི་འགྲིག་ཚུལ་གྱིས་གཏམ་བཤད་སྤེལ་ཏེ་ཁོང་གཅིག་པོས་ངོ་རྒོལ་བྱས་ཡོད་པ་རེད།